Publication: Magyar Közlöny
Issue: MK-2007-112 (Year: 2007, Number: 112)
Era: 2004-2010
Section: szóló 1996. évi I. törvény (a továbbiakban: Rttv.), a bejelentésben foglaltak és a jelen mûsorszolgáltatási szabályzat (a továbbiakban: szabályzat) alapján közmûsor-szolgáltatóként folytatja. A Vajszló TV a közmûsor-szolgáltatás törvényes és szakmai feltételeinek érvényre juttatásáról
Paragraph Index: 579

11. A közérdekû közlemények közzététele 11.1. A közérdekû közlemények forrását és hitelességét a mûsorszolgáltató ellenõrizni köteles. 11.2. Állami vagy helyi önkormányzati feladatot ellátó szervezet által közölni kívánt közérdekû közleményt a mûsorszolgáltató ingyenesen teszi közzé. Méltánylást érdemlõ ok esetén a természetes személy által közzétenni kívánt közérdekû közlemény is ingyenes. 11.3. A közérdekû cél támogatására irányuló közérdekû közleményt a mûsorszolgáltató térítés ellenében teszi közzé. Térítésmentes közérdekû közlemény csak illetékes személytõl és írásban fogadható el. 11.4. A közérdekû közlemény közzététele vagy bemondó által történt felolvasással, vagy a technikai elõírások figyelembevételével készített hanganyag lejátszásával történhet. 11.5. A közérdekû közleményt haladéktalanul, az átvételétõl számított elsõ mûsorszámot megelõzõen közzé kell tenni, ha a közzététel elmaradása az élet- és vagyonbiztonságot, társadalmi csoportok vagy személyek méltányolható gazdasági érdekeit veszélyeztetné vagy károkozással járna.

Source: https://magyarkozlony.hu/hivatalos-lapok/20c4f22703685126fd5a48a559d10655d50994ea/dokumentumok/34336bcbc953a9e074f4dba0d078aef8158ffd2d/letoltes